Агенција за државну службу Босне и Херцеговине, на основу члана 62. а у вези са чланом 21. Закона о државној служби у институцијама Босне и Херцеговине ("Службени гласник БиХ", бр. 19/02, 35/03, 4/04, 17/04, 24/04, 37/04, 48/05, 2/06, 32/07, 43/09, 8/10, 40/12 и 93/17), те на основу члана 10а. ст. (3), (6) и (7) Правилника о карактеру и садржају јавног конкурса, начину провођења интервјуа и обрасцима за провођење интервјуа („Службени гласник БиХ“, бр. 63/16, 21/17, 28/21 и 38/23), на захтјев Министарства за људска права и избјеглице Босне и Херцеговине, **објављује**

**НАСТАВАК поступка оглашавања**

**по Јавном огласу** **за попуњавање радних мјеста руководећих државних службеника у Уреду заступника/агента Савјета министара Босне и Херцеговине**

**пред Европским судом за људска права**

* **Министарство за људска права и избјеглице Босне и Херцеговине**

**1/01 Заступник/агент Савјета министара Босне и Херцеговине пред Европским судом за људска права**

Јавни оглас за попуњавање радних мјеста руководећих државних службеника у Уреду заступника/агента Савјета министара Босне и Херцеговине пред Европским судом за људска права - Министарство за људска права и избјеглице Босне и Херцеговине, расписан на основу члана 21. Закона о државној служби у институцијама БиХ, објављен на службеној интернет страници Агенције за државну службу дана 11.05.2023. године са крајњим роком за подношење пријава 01.06.2023. године, прекинут са даном 27.05.2023. године због потребе техничких усаглашавања везано за оглашавање и процедуру јавног конкурса, ***наставља се на захтјев Министарства за људска права и избјеглице БиХ, са даном 01.09.2023. године.***

С обзиром да се све достављене пријаве на Јавни оглас до дана прекида сматрају благовременим, кандидати пријављени до дана прекида поступка оглашавања, **нису дужни достављати нове пријаве**.

Заинтересовани кандидати који до дана прекида поступка оглашавања нису доставили пријаве, исте требају доставити путем поштанске службе препоручено или електронски, на начин утврђен текстом Јавног огласа за попуњавање радних мјеста руководећих државних службеника у Уреду заступника/агента Савјета министара Босне и Херцеговине пред Европским судом за људска права – Министарство за људска права и избјеглице Босне и Херцеговине, **најкасније до 23.09.2023. године**.